As ek jou sou raak snorkel… – Bali Drome
As ek jou sou raak snorkel…
Om te wil snorkel, is nogal nie deel van my natuur nie. Ek vrees die hele tyd vir die monster wat ek gaan raaksien, of erger nog, NIE gaan sien nie!
Maar vir hierdie ou het ek nou lank bekyk. Al sit ek rustig op my skryfstoel, dink ek hy probeer iets sê, ek moet net luister.
So op ñ Maandag oggend hoor ek bietjie traag. Inteendeel, die behoefte aan algehele, hemelse stilte is groot. Nie dat ek dinktyd nodig het nie, glad nie. En nie dat die naweek te besig was nie.
Dan het my ore ook nog toegeslaan van te lank stort. Daarom dalk dat ek net vir hom sit en kyk.
Miskien is my ‘hoor’ vol. Dalk is daar ñ plek in my kop waar al die ‘hore’ bymekaarkom…flip, ek moet net seker maak die woord lyk reg… Soos op die “Catch-Up” aksie van ons dstv. My opneem boks moet dalk skoongemaak word, terug na so 28%.
Kom dit met die ouderdom, hierdie ‘ek wil groot asseblief nie van nog ñ enkele probleem hoor nie’, gevoel. Is dit hoekom ek op my vriendin Lona se Facebook blad boer, en haar honderde skreeusnaakse posts bly “like” en met myself “share”. Is lag op die oomblik my “drug of choice”?
Of dalk wil ek net ‘hang’. “Hang”.
Soos die vis in my prentjie. Met ñ effense oop mond, geen lipstiffie aan nie, oë wat na weerskante toe staar, en ORE VOL WATER.
Ja, vandag is dit ek. Dis hoekom ek hom heeltyd ‘kyk’.
Want hy is my eie Maandag spieëlbeeld.
(opgedra aan myself, en nou voel ek beter)
Author travel460Posted on Oktober 3, 2016
6 thoughts on “As ek jou sou raak snorkel…”
Oktober 3, 2016 om 10:30 vm
Ek hou van jou ore-vol-water idee, ek gaan dit self probeer. Net kyk hoe almal se lippe om my beweeg.
ek gaan nie eers skuldig voel daaroor nie 😉
Oktober 3, 2016 om 2:54 nm
Lag ek nou lekker vir jou. Ek het Donderdag ñ afspraak by die dokter vir die ore probleem; moet glo oopgespuit word. Ek wonder self oor die wysheid van oop ore.
Oktober 4, 2016 om 5:37 vm
Ek begin dink toe ore is beter! Mens gaan met minder drama deur die lewe.
Oktober 5, 2016 om 12:32 nm
Raak snorkel, ek is bly ek het jou vandag raak gelees – ek lees lekker hier by jou!
November 13, 2016 om 11:30 vm
oo, ek houu van jouu manier van dink! Ek dink ons sou lekker vriende kon wees!
November 13, 2016 om 3:43 nm
Ons gaan nog lekker saam kuier, sommer hier op ons blogs. En dalk ontmoet ons twee mekaar eendag. Dit sal nou heerlik wees.
Vorige Previous post: So, jy is toe nie heilig nie…(al pryk jy soms op die kerktoring)
Volgende Next post: Kry my asseblief langs die pad…